মামলা রায়ের পূর্ণাঙ্গ কপি হস্তান্তর, রায় দুই শ বিরাশি পৃষ্ঠার | ==>দৈনিক সচেতন বার্তা
প্রচ্ছদ জাতীয় সারাদেশ নুসরাত হত্যা : মামলা রায়ের পূর্ণাঙ্গ কপি হস্তান্তর, রায় দুই শ বিরাশি...
নুসরাত হত্যা :
নুসরাত জাহান রাফি হত্যা মামলার রায়ের পুরো কপি হস্তান্তর করেছেন আদালত। সোমবার রাতে কপি ফেনী কারাগারে পাঠানো হয়।
ফেনী কারাগারের জেলার দিদারুল আলম সোমবার রাতে গণমাধ্যম কর্মীদের বলেন, আদালত সোমবার রাতে ওই রায়ের পূর্ণাঙ্গ কপি কারা কর্তৃপক্ষকে হস্তান্তর করেন। তিনি বলেন, এই মামলায় ষোল আসামি ফাঁসির দণ্ডপ্রাপ্ত। তারা উচ্চ আদালতে আপিল করতে হলে তাদের রায়ের পুরো কপি প্রয়োজন হবে।
আসামি পক্ষের আইনজীবী আহসান কবির বেঙ্গল সোমবার রাতে এই প্রতিবেদককে বলেন, আসামির স্বজনদের মধ্যে কেউ কেউ আদালতে জাতীয় পরিচয়পত্রের কপি জমা দিয়ে আবেদন করে রায়ের পুরো কপি সংগ্রহ করেন।
সোমবার রাতে একটি কপি আমিও পেয়েছি। তবে তা পুরো পড়ে দেখার সুযোগ ঘটেনি। তিনি বলেন, দুই শ বিরাশি পৃষ্ঠার পুরো রায় পড়া ছাড়া এ বিষয়ে বলা যাচ্ছে না।
মামলার বাদি মাহমুদুল হাসান নোমানের আইনজীবী শাহজাহান সাজু বলেন, আমরা পুরো রায়ের কপি পেতে আবেদন করেছি। মঙ্গলবার কপি পাওয়া যাবে বলে তিনি জানান।
প্রসঙ্গত, ফেনীর নারী ও শিশু নির্যাতন দমন ট্রাইব্যুনালের বিচারক মামুনুর রশিদ এ মামলার সকল আসামিকে গত বৃহস্পতিবার মৃত্যুদণ্ডে দণ্ডিত করে রায় ঘোষণা করেন।
পূর্ববর্তী নিবন্ধআইএস প্রধান বাগদাদিকে ধর্মগুরু বলায় ওয়াশিংটন পোস্টকে তুলোধুনা
পরবর্তী নিবন্ধড. ইউনূসকে হয়রানি না করতে নির্দেশ হাইকোর্টের
নুসরাত হত্যা : মামলা রায়ের পূর্ণাঙ্গ কপি হস্তান্তর, রায় দুই শ...
শীর্ষ দশ এখনও অধরা
মামলা না থাকলেও মাদকের গডফাদার তিনি
প্রবর্তক মোড়ে আইয়ুব বাচ্চুর ‘রুপালি গিটার’